
  „Vlády potrebujú pastierov aj mäsiarov.“


  — Voltaire


  


  Keby sme sLoganom vládli svetu spolu, Voltaire by nás považoval za dokonalé spojenie.


  Môj zoznam sa možno rozrástol, no mená zneho rýchlo odbúdajú. Pomaly nastáva čas záverečného šprintu. Je čas, aby zomreli rukami mŕtveho dievčaťa, ktoré zabudlo, ako byť slabé.


  Neviem sa dočkať, až ich budem sledovať, ako horia.


  Prvá kapitola


  „Živým dlhujeme úctu, no mŕtvym dlhujeme iba pravdu.“


  — Voltaire


  LOGAN


  „Marcus Evans… ten chlapec bol ako dieťa poriadne číslo, no bol ozaj rozkošný. AVictoria… tá mu bola ako tieň. Nasledovala Marcusa aJacoba, nech šli kamkoľvek. Neprekážalo im to. Victoria bola od chlapcov mladšia len orok. ARobert, no ten robil všetko, čo mohol, aby sa deti cítili milované. Jacob unich trávil viac času než vo vlastnom dome. Ten muž bol stelesnením sily asúcitu ato sa len tak nevidí.“


  Diana Barnesová si odkašle aide si po pohár vody.


  „Páni, nedáte si niečo na pitie?“


  „Nie, madam,“ odvetíme obaja naraz.


  Jej čokoládová pokožka ostro kontrastuje so šatami slonovinovej farby, ktoré jej siahajú po kolená. Nesie sa ako kráľovná, má vsebe čosi nadčasové amá tajuplné oči. Také oči má aj moja Lana.


  Lenže vtých Dianiných je aj vina, na rozdiel od Laniných. Prúdi znich zatrpknutá tvrdosť, akoby sa každý deň musela nútiť, aby sa ňou prehrýzla.


  „Máte deti?“ spýta sa, keď sa vráti. Sadne si, akoby zámerne naťahovala napätie.


  „Nie, madam,“ zopakujeme znovu obaja.


  „Stavím sa, že si obaja užívate slobodu amyslíte si, že vás čas nikdy nedobehne.“


  Donny sa na stoličke nepokojne zavrtí aja sa iba usmejem.


  „Nie som ženatý, ale ani starý mládenec.“


  Chvíľu si ma pozorne premeriava. „Victorii by ste sa páčili. Vychovával ju otec, odkedy jej ako desaťročnej zomrela mama.


  Vyrastala vdome sdvoma mužmi, preto sa cítila lepšie vchlapčenskej než dievčenskej spoločnosti. Priateľov si vyberala opatrnejšie než frajerov. Hoci… to ni­kto nemohol vedieť.“


  Nakloním sa bližšie. „Nemohol vedieť čo?“


  „Ach… predbieham. Najprv musíte vedieť, že Robert zomrel vo väzbe vnoc, keď ho odsúdili za zločiny, ktoré nemohol spáchať. Hodili naňho všetko možné, len aby ho vykreslili ako vraha. Akoby to malo zastaviť zabíjanie avšetci mohli pokračovať vo svojich životoch.“


  Znovu si odpije aja sa premáham, aby som ju neprinútil prejsť kveci.


  „Robert bol so svojimi deťmi každý večer. Môj chlapec snimi trávil veľa večerov. Jacob, samozrejme, takmer každý. Robert varil, upratoval, staral sa one adovolil im vodiť si kamarátov, aby sa aj oni cítili ako doma. Bol to úžasný človek avytváral príjemnú atmosféru. Otec môjho syna nás opustil, keď bol ešte malý. Robert sa sním vždy rozprával, akoby bol jeho vlastný. Aako pracujúca slobodná matka som si vážila všetko, včom mi pomáhal. Keď sa dalo, láskavosť som mu opätovala.“


  Na chvíľu sa odmlčí aprehltne emócie, ktoré jej vhlase doteraz nebolo počuť. Oči jej potemnejú.


  „On by nebol schopný tie ženy znásilniť azabiť. Nezdvihol ruku ani na vlastné deti. Môj syn ho videl. Jacob ho videl. Keď sa stali tie vraždy, bol doma svlastnými deťmi aj sdvoma cudzími. Nepomohlo to. Očitým svedkom nedovolili vypovedať na súde, ba ani uznať ich výpovede ako alibi.“


  „Čo? Prečo?“ spýta sa Donny zmätene.


  „Lebo by ho potom nemohli odsúdiť za vraždy, ktoré nespáchal,“ odvetí tónom, akoby to bolo samozrejmé aDonny bol hlúpy už len preto, lebo sa pýta.


  Donny sa oprie, je podráždený. Nie znej, ale ztej situácie. Vie, aký je Johnson. Dosiahne svoje, aj keby mal obísť všetky pravidlá, len aby dostal podozrivého za mreže.


  „Asúd to uznal?“


  „Súd. Šerif. Všetci. Päť dní bez prestávky ho držali na výsluchu. Zavreli ho do tej kutice bez akýchkoľvek práv. Nepustili knemu právnika. Apotom klamali, že si právneho zástupcu nevyžiadal. Od začiatku to vyzeralo ako honba na čarodejnice. Bolo jednoduchšie hodiť to na školníka, ktorý vmeste nemal inú rodinu, iba deti. Johnson si ho vybral za cieľ aod tej chvíle sa postaral, aby to padlo naňho. Ašerif mu kryl chrbát.“


  Pôvodný profil hovoril osexuálnom sadistovi. Tí mávajú deti zriedka, aak áno, správajú sa knim zle. Nebývajú láskaví astarostliví. Profiloval neznámeho páchateľa ako samotára, no tým nebol.


  Z absencie známok násilného vniknutia sa dá usúdiť, že bol sympatický adôveryhodný. Niekto, komu verili. Preto to musel byť niekto zmesta. To, že niekoho obvinil anastražil dôkazy, zneho robí narcistu. Toto mesto mu ochotne vložilo do rúk moc, ktorá ho vzrušovala.


  Aoklamať celý svet mu poskytlo najvyšší pocit opojenia.


  „Mal Evans pred tou nocou sniekým spory?“


  „Nie,“ potichu sa zasmeje. „Ten muž bol svätec. Keď sa dieťaťu vškole stala ,nehoda‘, umyl to aposlal ho do triedy, než si to niekto všimne. Chcel ho ušetriť hanby, lebo vedel, že deti vedia byť kruté. Veď jeho vlastné deti nemilosrdne šikanovali za to, že ich otec je školník.“


  Opriem sa na stoličke. Snažím sa prísť na to, čo, dopek­la, viedlo Johnsona ktomu, aby tak neoblomne trval na tom, že tým neznámym páchateľom je práve tento muž. Aj on má hádam srdce.


  „Ačo šerif? Nemal sním nejaký problém?“


  Zovrie pery. „Šerif bol skrátka posadnutý myšlienkou, aby našiel niekoho– hocikoho–, kto za to zaplatí. Jeho dcéra bola jednou zprvých obetí. Aten skutočný chorý, zvrátený muž, ktorý ju zabil… ju nechal uprostred ulice, aby ju ráno všetci našli. Bola nahá abrutálne znásilnená. Kožu mala rozrezanú na franforce acez noc vykrvácala.“


  Donny sťažka prehltne aja rozmýšľam, ako je, doriti, možné, že sa to nedostalo do spisu. Šerif by bol povinný odstúpiť zvyšetrovania. Zároveň to znamená, že je menej pravdepodobné, že by bol hlavným podozrivým– čo bol smer, ktorým som sa začínal uberať.


  „Mala osemnásť,“ pokračuje Diana adusí vsebe vzlyky. „Šerif to už potom nemal vhlave vporiadku. Po tom, čo to videl. Bolo to najhoršie, čím toto mesto dovtedy prešlo. Apotom sa to už len zhoršovalo. Jedno telo dokonca položili na schody kostola vnedeľu ráno pred začiatkom omše. Ďalšie na schody vedúce do školy, kde ho mohli vidieť deti. Bola to Ilene Darvisová. Učiteľka vškôlke. Mala len dvadsaťtri.“

